《横浦渔舟》
明代·邓伯凯

绿水周遭岛屿孤，扁舟云集晓相呼。潮头起抹才收网，雨脚离山又晒罛。

纳税经年粮颇足，得钱竟日酒频沽。今承优诏归来晚，蓑笠何妨作钓徒。

作者简介：邓伯凯，号迂叟。元末隐居不仕，洪武四年（一三七一）以经明行修荐授番禺县训导，升太平府教授。有《龙江八景诗》。《顺德龙江乡志》卷三有传。